Para outras páxinas con títulos homónimos véxase: Arnica (homónimos).

| *Helichrysum fœtidum (L.) Moench* |
| --- |
| Flor de San Xoán ou Árnica falsa. |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Asterales |
| Familia: | Asteraceae |
| Subfamilia: | Asteroideae |
| Tribo: | Gnaphalieae |
| Subtribo: | Helianthinae |
| Xénero: | *Helichrysum* |
| Especie: | ***H. fœtidum*** |

 |
| Nome binomial |
| *Helichrysum fœtidum (L.) Moench*L. 1754 |
| Distribución do *H. fœtidum (L.) Moench* en Europa.Distribución do *H. fœtidum (L.) Moench* en Europa. |

A **árnica falsa**, tamén denominada **flor de San Xoán**; *Helichrysum fœtidum (L.) Moench*, é unha planta da familia Asteraceae orixinaria de Suráfrica.

Naturalizada por gran parte da xeografía galega; principalmente nos hábitats costeiros onde vive. En zonas alteradas como cunetas, en ocasións penetrando en medios naturais como dunas ou nas zonas de transición entre cultivos e matogueiras. Foi introducida en Galicia como planta ornamental.

Descrición
----------

Planta anual que ten querenza polos solos ácidos, co talo erguido pouco ramificado, follas alternas oblongo-lanceoladas e sésiles, tomentosas polo envés, moi aromática. Os capítulos agrúpanse no extremo do talo, son planos e achatados. Reprodúcese por sementes.

Orixe e distribución
--------------------

É orixinaria da provincia do Cabo en Suráfrica, mais naturalizada nas zonas costeiras do Finistère (Bretaña), na península de Cotentin, na Mancha (Baixa Normandía) e nas costas de Galicia.

Propiedades
-----------

É unha planta moi aromática. Adstrinxente; produce a contracción dos tecidos vivos, reducindo o fluxo de secrecións, a perda de sangue, mocos, diarrea etc. As follas do *Helichrysum fœtidum* son unha excelente cataplasma para as purulencias dolorosas. Utilízase coma cataplasma en circuncisións e tamén se usa tradicionalmente para aliviar a dor menstrual. Na África oriental empréganse as raíces contra a dor de ollos, as follas usanse para paliar a influenza e xunto co *H. decorum* e o *H. stenopterum*, os curandeiros inhalan *H. fœtidum* para entraren en transo.

Usos
----

Utilízase como planta de xardín en zonas secas e cálidas; en Galicia foi introducida como planta ornamental e empregase para preparar a auga de San Xóan, polo aromática que é. É unha planta que gusta de exposicións cálidas, terras areosas ben drenadas e unha boa achega de manto. Propagase por semente ou mediante o transplante das plántulas. Despois da floración córtanse os talos. No caso de xeadas fortes é recomendable eliminar as partes aéreas danadas, volvendo a brotar. Adoita ser atacada polos caracois e lesmas.

*Helichrysum fœtidum*

Nomes vulgares
--------------

* Árnica falsa, ou simplemente árnica, abreviando na linguaxe cotiá; non se debe confundir coa *Arnica montana*.
* Flor de San Xoán, denominándose deste xeito ó ser unha das plantas utilizadas nos ritos de San Xoán.

Notas
-----

1. ↑  Galicia Xardín Botánico, IES Melide.
2. ↑  Especies invasoras-Flora. Dirección Xeral de Conservación da Natureza da Xunta de Galicia.
3. ↑  Flor de San Xoán, *biodiversidad virtual*, en castelán.
4. ↑  Immortelle fétide. *Tela Botanica*, en francés.
5. ↑  Sobre la distribución de los *Helichrysum* costeros gallegos. *pdf*, páxina 546, en castelán.
6. 1 2  Siempreviva fétida o de El Cabo. *Infojardin*, en castelán.
7. ↑  Falsa árnica, *Asociación Naturalista Baixo Miño*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Árnica falsa*** |

|  |  |
| --- | --- |
|  | Wikispecies posúe unha páxina sobre:  ***Árnica falsa*** |

### Outros artigos

* Arnica, xénero.
* Árnica, *Arnica montana*.

### Ligazóns externas

* Asteraceae - *Helichrysum fœtidum (L.) Moench*; ficha da planta, en francés.

|  |  |
| --- | --- |
| Identificadores taxonómicos | 
* EOL: 492323
* EPPO: HECFO
* EUNIS: 158879
* GBIF: 3131380
* iNaturalist: 163638
* IPNI: 212755-1
* IRMNG: 10592956
* ISC: 114712
* ITIS: 38769
* NCBI: 261783
* PlantList: gcc-108921
* POWO: ID
* TAXREF: 101077
* Tela Botanica: 31375
* Tropicos: 2703898
* PLANTS: HEFO4

 |